REGULAMENTUL (CE) NR. 1169/2008 AL COMISIEI
din 25 noiembrie 2008
de modificare a Regulamentului (CE) nr. 1449/2007 în ceea ce privește datele de depunere a cererilor de licențe de import în 2008 în cadrul contingentelor tarifare pentru zahăr
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 148 litera (c) coroborat cu articolul 4,
întrucât:
(1)
Articolul 5 din Regulamentul (CE) nr. 1449/2007 al Comisiei din 7 decembrie 2007 de derogare de la Regulamentele (CE) nr. 2402/96, (CE) nr. 2058/96, (CE) nr. 2375/2002, (CE) nr. 2305/2003, (CE) nr. 950/2006, (CE) nr. 955/2005, (CE) nr. 969/2006, (CE) nr. 1100/2006, (CE) nr. 1918/2006, (CE) nr. 1964/2006, (CE) nr. 1002/2007 și (CE) nr. 508/2007 în ceea ce privește datele de depunere a cererilor și eliberarea licențelor de import în 2008 în cadrul contingentelor tarifare pentru cartofi dulci, fecule de manioc, cereale, orez, zahăr și ulei de măsline și de derogare de la Regulamentele (CE) nr. 1445/95, (CE) nr. 1518/2003, (CE) nr. 596/2004 și (CE) nr. 633/2004 în ceea ce privește datele de depunere a cererilor și eliberarea licențelor de export în 2008 în sectorul cărnii de vită și mânzat, cărnii de porc, ouălor și cărnii de pasăre (2) prevede o derogare pentru 2008 în ceea ce privește datele de depunere a cererilor de licențe de import în cadrul contingentelor tarifare pentru zahăr.
(2)
Regulamentul (CE) nr. 950/2006 al Comisiei din 28 iunie 2006 de stabilire a normelor de aplicare, pentru anii de comercializare 2006/2007, 2007/2008 și 2008/2009, privind importul și rafinarea produselor din sectorul zahărului în cadrul anumitor contingente tarifare și acorduri preferențiale (3), modificat prin Regulamentul (CE) nr. 892/2008 (4), a deschis noi contingente tarifare având numerele de ordine cuprinse între 09.4431 și 09.4437. Este oportun să se extindă derogarea privind datele de depunere a cererilor de licențe de import la aceste noi contingente și să se modifice în consecință Regulamentul (CE) nr. 1449/2007.
(3)
Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Articolul 5 alineatul (1) din Regulamentul (CE) nr. 1449/2007 se înlocuiește cu următorul text:
„(1) Prin derogare de la articolul 4 alineatul (2) din Regulamentul (CE) nr. 950/2006, cererile de licențe de import pentru produse din sectorul zahărului în cadrul contingentelor cu numerele de la 09.4331 la 09.4351, de la 09.4315 la 09.4320, de la 09.4324 la 09.4328, 09.4365, 09.4366, 09.4380, 09.4390 și de la 09.4431 la 09.4437 nu se mai pot depune, pentru anul 2008, după ziua de vineri 12 decembrie 2008, ora 13, ora Bruxelles-ului.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 noiembrie 2008.